NaiveNeuron/SloPal huggingface dataset:
Osuský, Peter, poslanec NR SR (2017-06-14):
Ďakujem pekne, pán predsedajúci. Kolega Hrnko, na vás je strašne pekné ako vaše vystúpenie a nech už hovoríte o čomkoľvek, vlastne trošku zobrazujú vás, duchovný a duševný svet. Proste ten svet prebieha vždy v mantineloch, čo za to, keď my toto a čo bude. Furt vyratúvate, že sa toto deje k väčšej sláve božej, KDH a OĽANA. A ja sa teraz, hergot, sám seba pýtam, čo tu OKS v podobe Dostála a SaS v podobe Osuského za toho Ondreja Krajňáka bojujú, čo z toho my máme mať podľa Hrnkových predstáv chodenia sveta? Inak zvlášť pozoruhodný bol váš výpad proti tomu, že si nechá predseda alebo riadiaci štatutár akejsi inštitúcie urobiť právnu analýzu zákona, ktorý sa bytostne dotýka tej inštitúcie. Ak sa vám to zdá divné, tak sa vám divím, že sa to zdá divné. A úplne nakoniec teda útok úplne hanebný, nemôže sa brániť, bránim ho ja, na Jána Langoša. Viete, podľa vašej logiky budovania trafík, to je presne to jadro vášho myslenia: vybudujem, zabezpečím sa, dostanem. Vy ste vstúpili do komunistickej strany, aby ste mali lepší kariérny vzostup. To bola trafika, pomerne dobrá, 90 % obyvateľov v tej strane nebolo a muselo prežiť svoj život aj bez tejto trafiky. Asi aj dôstojný farár, pán farár Gauck, ktorý sa stal zriaďovateľom toho nemeckého inštitútu, ktorý je pendantom Ústavu pamäti národa, si zrejme chcel vybudovať trafiku. No vyšlo mu to, stal sa spolkovým prezidentom.
J. Zvonár, poslanec: (2007-03-28):
Najprv budeme hlasovať o bodoch spoločnej správy, tak ako ich odporučil gestorský výbor. Vážený pán predsedajúci, dajte hlasovať o bodoch spoločnej správy (tlač 164a) 1 až 3 a 5 až 23 spoločne s odporučením gestorského výboru schváliť.
Grendel, Gábor, podpredseda NR SR (2022-04-29):
(Zaznievanie gongu.) Panie poslankyne, páni poslanci, budeme pokračovať v prerušenej schôdzi vystúpením v písomnej rozprave pána poslanca Richarda Takáča, pripraví sa pán poslanec Peter Pellegrini.
Mezenská, Helena, poslankyňa NR SR (2013-05-30):
Dovolím si na tento návrh zareagovať aj ja, aj na diskusný príspevok pána poslanca Přidala, a to v tom zmysle, že naozaj, ak by Úrad pre reguláciu sieťových odvetví kontroloval, reguloval a dohliadal transparentne na určovanie taríf a poplatkov, tak ako treba, hádam by sme nemuseli hľadať nejaké substitučné náhradné riešenie. Ale vzhľadom na to, že v tých reálnych podmienkach jednoducho ten energetický trh nie je strážený, rovnako ako nie sú strážené zvyšovania, nekonečné zvyšovania cien, zvyšovania strát, sú neprehľadné vlastnícke štruktúry a zmeny vlastníckych pomerov v jednotlivých sieťových odvetviach, ja tento návrh budem považovať za hádam jediný možný, reálny, súčasný nástroj na to, aby sa regulovalo energetické trhové prostredie cez určenie tohto stropu. Ďakujem.
Zmajkovičová, Renáta, podpredsedníčka NR SR (2013-10-23):
V rozprave vystúpi pani poslankyňa Nicholsonová. Nech sa páči, pani poslankyňa.
Šimečka, Michal, podpredseda NR SR (2024-06-13):
Ďakujem veľmi pekne a poprosím člena výboru pre pôdohospodárstvo a životné prostredie pána poslanca Jána Kvorku, aby informoval Národnú radu o výsledku prerokovania návrhu vo výbore. Prosím.
Kvorka, Ján, poslanec NR SR (2016-09-09):
Ďakujem za slovo. Pán poslanec Heger, ja ten váš ľudský prístup včerajšom vystúpení k nám všetkým vám absolútne neupieram. To beriem ako postoj, ktorý má určitý svoj charakter, ale na druhej strane sa musím postaviť k tomu, k čomu ten váš včerajší prejav mal znamenať a k čomu mal byť. Pán poslanec, vy včerajším prejavom ste jasne nám tu dokázali, že ten rokovací poriadok je potrebné jednoducho upraviť, pretože nie je možné, aby ste vy tu vystupovali viac ako pol hodinu, hovorili ste o všetkom možnom, ale k tematike, ktorá je ako bod programu na prerokovanie, ste sa absolútne nedotkli. Samozrejme, že aj chápem, prečo ste to urobili. Pretože ste potrebovali natiahnuť čas pre svojich kolegov, ktorí nedokázali vydržať do konca schôdze, do 19.00 hod., k tomu, aby sa vaši kolegovia mohli prihlásiť ústne do ďalšej rozpravy k danému bodu programu. A k tej otázke, čo tu bola položená, ste si položili aj otázku, že o čo tuná vlastne ide pri tomto prerokovávaní tohto rokovacieho poriadku. Nuž tak len zopár takých bodov vám poviem, že o čo tuná ide. Ide o to, aby tuná nedochádzalo k obštrukciám, ktoré ste jasne predviedli vo včerajšom vašom vystúpení. Ide o to, aby sa zabezpečilo efektívne fungovanie rokovania Národnej rady, ide o to, aby prebiehal plynulý chod schôdze, a ide o to, aby poslanec sa mohol jasne, správne a kvalifikovane vyjadrovať k predkladaným návrhom.
Baránik, Alojz, poslanec NR SR (2020-05-12):
Ďakujem pekne. Ja by som len potvrdil súhlas so všetkým tým, čo pani kolegyňa Cigániková povedala, pokiaľ ide o urgentnosť tohto návrhu. A s tým, čo povedala o premnožení zdravotníkov zo strany SMER v tých orgánoch tohto parlamentu, by som povedal to, že dokonca v ústavnoprávnom výbore bola situácia, kde bola spomedzi členov strany SMER vtedy, keď mali veľkú prevahu v tomto parlamente, až, dá sa povedať, ústavná väčšina zdravotníkov aj v ústavnoprávnom výbore. Čiže z toho plynie, že nie je zdravotník ako zdravotník a zdravotník zo strany SMER je špeciálna kategória, ktorá zasluhuje aj špeciálne ohodnotenie. A voliči vystavili to hodnotenie a my sa musíme tým riadiť. Ďakujem.
Laššáková, Jana, podpredsedníčka NR SR (2014-02-13):
Pán poslanec Hlina, nech sa páči.
B. Bugár, podpredseda NR SR: (2002-06-18):
P. Tatár, poslanec: 1, 2, 3 - 7, 9 - 10, 12 - 43.
Paška, Pavol, poslanec NR SR (2011-12-13):
Ďakujem pekne. Vážený pán predseda, len krátka otázka. Pani premiérka príde vysvetliť pozíciu vlády? Pretože domnievam sa, že až tak celkom jednoduché to nebude, ako ste to interpretovali z hľadiska prerokovania a možného prijatia. Neviem, či ešte stále sú na balkóne predstavitelia lekárskych odborov, a bol by som veľmi rád, keby sme konečne dostali odpoveď na otázku, ktorú tu kladieme už po niekoľkýkrát – kde je človek, ktorý za to zodpovedá? A už tu nie je ani minister Uhliarik. A bolo by dobré, keby ľudia, ktorí toto celé spískali, tu boli. A ak nedospejeme ani zajtra k riešeniu, čo sa môže celkom ľahko stať na základe rozhodnutia výboru pre financie, ako aj výboru pre zdravotníctvo, aby títo ľudia našli tú odvahu a išli sa tým ľuďom, ktorí tam sedia hore, pozrieť do očí. (Potlesk.)
Grendel, Gábor, podpredseda NR SR (2020-07-14):
Vážené panie poslankyne, vážení páni poslanci, pokračujeme v popoludňajšom rokovaní piateho dňa 9. schôdze Národnej rady Slovenskej republiky. Podľa odhlasovanej zmeny programu pristúpime k návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov a ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov . Návrh vlády je pod tlačou 174. Prosím pána ministra dopravy a výstavby Slovenskej republiky Andreja Doležala, aby návrh vlády odôvodnil.
Hrnčiar, Andrej, podpredseda NR SR (2017-10-18):
Pán poslanec Bagačka.
Glváč, Martin, podpredseda NR SR (2017-04-05):
Poprosím, kľud v sále.
Figeľ, Ján, podpredseda NR SR (2012-06-27):
Ďakujem pekne. Druhým a posledným písomne prihláseným do rozpravy je pán poslanec Droba.
Kollár, Boris, predseda NR SR (2021-12-10):
Prosím, prezentujme sa a hlasujeme. (Reakcie z pléna.) Nerobte problémy. (Povedané so smiechom a reakcia z pléna.) Áno, bude. (Hlasovanie.) Prítomných 87 poslancov, za 2, proti 82, zdržali sa 2, nehlasoval 1. Neschválené.
Viskupič, Jozef, poslanec NR SR (2010-11-30):
Pán predsedajúci, nasleduje hlasovanie o bodoch spoločnej správy. Najskôr budeme spoločne hlasovať o bodoch 1 až 16, 19 a 20 s odporúčaním gestorského výboru schváliť ich.
Hrnčiar, Andrej, podpredseda NR SR (2018-10-24):
Vyhlasujem všeobecnú rozpravu... a pardon, faktická poznámka. Nech sa páči, pán poslanec Heger.
Danko, Andrej, predseda NR SR (2016-12-07):
Pán poslanec, ako predsedajúci vás upozorňujem, že ste opakovane porušil rokovací poriadok, že ste sa nedržal témy a hrubo urážal kolegov. Verím, že sa to v budúcnosti nebude opakovať. Poprosím, chce sa vyjadriť k rozprave pán spravodajca? Nie. Ďakujem. Prerušujem rokovanie o tomto bode programu. Teraz pristúpime k prvému čítaniu o návrhu poslankyne Jany Nehézovej a Natálie Grausovej na vydanie zákona, ktorým sa mení zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov. Návrh zákona má tlač 291. Návrh na jeho pridelenie na prerokovanie výborom je v rozhodnutí č. 300. Dávam slovo poslankyni Jane Nehézovej, aby návrh zákona uviedla. Nech sa páči, pani poslankyňa. (Rokovanie o návrhu poslankýň Národnej rady Slovenskej republiky Jany Nehézovej a Natálie Grausovej na vydanie zákona, ktorým sa mení zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 291).
Sulík, Richard, predseda NR SR (2011-06-01):
Pani poslankyňa Dubovcová.
Gál, Gábor, poslanec NR SR (2016-11-25):
Ďakujem pekne za slovo. Vážená pani poslankyňa Laššáková, sama priznáte, že je to veľmi odvážny návrh zákona, ktorý zásadným spôsobom zmení doteraz zaužívanú prax aj zákonný predpis na vymáhanie pohľadávok v exekúcii. Ale všetci dobre vieme, že ten stav, ktorý je dnes platný, hlavne tá prax, ktorá sa zažila, rozdelenie klientov medzi exekútormi, postoj a postup niektorých exekútorov, proste nie je to zdravé, nie je to dobré. Ja veľmi fandím tomu, aby tento návrh bol liekom na tie neduhy, ktoré všetci dobre vieme, že aké sú, nechcem ich pomenovať. Nechcem pomenovať niektorých konkrétnych exekútorov, ale fakt už je načase, aby sme niečo zásadné zmenili na tejto praxi. Priznávam sa, že mám určité obavy, že aby to fakt bolo dobré. Ale pani ministerka ma úplne presvedčila o tom, že to ministerstvo zvládne, že súdy to zvládnu, preto nemám dôvod pochybovať o jej slovách. Fakt treba potom dávať pozor na to, aby ten zákon bol aplikovaný podľa najlepšieho vedomia a svedomia, aby nezlyhal ten ľudský faktor, aby sme vedeli prekontrolovať u tých exekútorov aj materiálno-technické, aj personálne požiadavky na to, aby vedeli potom túto niektorí zmenšenú, ale niektorí tú zväčšenú agendu, ktorá vyplynie z tohto celého, zvládnuť úspešne. Ďakujem.
Blaha, Ľuboš, podpredseda NR SR (2023-12-13):
Pán poslanec Pročko, za prvé, nekričte, a za druhé, nefoťte v sále, je to zakázané. Ďakujem pekne. Správajte sa ako človek. Ďakujem pekne. (Reakcia z pléna.)
Blanár, Juraj, podpredseda NR SR (2022-04-29):
Pán poslanec Kamenický s faktickou poznámkou.
Jurinová, Erika, podpredsedníčka NR SR (2014-05-14):
Dve minúty. (Reakcia z pléna.) Ja som vás nevypla, technika vás sama vypla po dvoch minútach. Prepáčte, ja som, hej. Nepočula som. Nech sa páči, pani poslankyňa Tomanová. (Ruch v sále.)
B. Bugár, podpredseda NR SR: (2006-02-02):
(Hlasovanie.) Prítomných je 138 poslancov, za 73, proti 49, zdržalo sa 16. Návrh zákona sme schválili. Teraz prosím pani poslankyňu Libušu Martinčekovú, aby uvádzala jednotlivé hlasovania k vládnemu návrhu zákona o perzistentných organických látkach a o doplnení zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov (tlač 1373). L. Martinčeková, poslankyňa: Ďakujem za slovo, pán predsedajúci. (Ruch v sále.)
Kollár, Boris, predseda NR SR (2021-10-19):
Ďakujem za faktickú poznámku pána poslanca Tomáša. Nech sa páči, slovo, o slovo sa prihlásil pán minister. (Reakcia ministra: „Záverečné slovo.“ ) Záverečné slovo.
Sulík, Richard, predseda NR SR (2011-09-08):
Vážené panie poslankyne, vážení páni poslanci, otváram tretí rokovací deň 22. schôdze Národnej rady. Na dnešnom dni o ospravedlnenie požiadali poslanci Štefan Zelník a Pavol Kubovič, ktorý sa nachádza na zahraničnej pracovnej ceste. Podľa schváleného programu pristúpime k rokovaniu o návrhu na vyslovenie súhlasu Národnej rady s použitím štátnych finančných aktív na finančnú stabilizáciu štátnych príspevkových organizácií v pôsobnosti ministerstva zdravotníctva a ministerstva obrany, v ktorých prebieha zmena právnej formy zo štátnej príspevkovej organizácie na akciovú spoločnosť. Návrh vlády je uverejnený ako tlač 471, spoločná správa výborov má tlač 471a. Návrh vlády uvedie minister zdravotníctva Ivan Uhliarik. Nech sa páči, pán minister, uveďte návrh. (Rokovanie o návrhu na vyslovenie súhlasu Národnej rady Slovenskej republiky s použitím štátnych finančných aktív na finančnú stabilizáciu štátnych príspevkových organizácií v pôsobnosti Ministerstva zdravotníctva Slovenskej republiky a Ministerstva obrany Slovenskej republiky, v ktorých prebieha zmena právnej formy zo štátnej príspevkovej organizácie na akciovú spoločnosť , tlač 471.)
Tabák, Romana, poslankyňa NR SR (2023-03-17):
Ďakujem za slovo, pán predseda. Ja budem hlasovať za zákon môjho tenisového kolegu Karola Kučeru, veľmi mu ďakujem za tento, za tú iniciatívu. Pravda je taká, 12 % detí na Slovensku je obéznych. My akútne potrebujeme vybudovať novú telocvičňovú infraštruktúru, aby každá základná škola mala svoju telocvičňu a hlavne do budúcna aby naše deti mohli chodiť na telesnú výchovu aj päťkrát do týždňa. Ja som za to, aby naše deti chodili na telesnú výchovu aj päťkrát do týždňa. Tento zákon hovorí o tom, že telesná výchova bude povinná trikrát do týždňa, takže ja budem hlasovať za a musíme na toto myslieť do budúcna, lebo šport je zdravie a naše deti sa potrebujú hýbať na školách. Ďakujem.
Podmanický, Ján, poslanec NR SR (2013-10-29):
Teraz budeme, pán predseda, hlasovať o návrhu pána poslanca Poliačika.
Jasaň, Viliam, poslanec NR SR (2012-11-28):
Ďakujem pekne. Pán kolega ukázali ste na jeden pozitívny moment obmedzenia aktivačných prác na osemnásť mesiacov. Ja poviem iný, prečo ja si myslím, že tých 18 mesiacov je dobrá vec. Ak bude niekto využívať aktivačné práce nepretržite, tak si zvykne. Zvykne si, že má istotu, slabú, 63 eur, ale je v obci, nemusí nikde chodiť, medzitým si niečo privyrobí niekde načierno, ide k susedovi, niekde niečo iné a zvykne si nehľadať prácu. A týmto prerušením sa on donúti okrem toho, že mu tie pracovné návyky ostanú, ako sa hovorí o tých aktivačných prácach, je nútený si hľadať tú prácu a vie, že šesť mesiacov nebude mať žiadny prísun peňazí iných, tak sa musí snažiť niekde tú prácu nájsť. Preto si myslím, že to prerušenie je naozaj, naozaj dobrá vec. Ďakujem.
P. Paška, predseda NR SR: (2009-06-18):
Pána Janiša nevidím v rokovacej sále. Takže boli ste posledný prihlásený do rozpravy. Vyhlasujem rozpravu za skončenú. Ak chcete, pán minister, sa vyjadriť. Nie. Pán spravodajca, chcete zaujať stanovisko? Nie. Prerušujem rokovanie o tomto bode programu. Pán poslanec Kotian bude spravodajcom vládneho návrhu zákona, ktorým sa mení a dopĺňa zákon Národnej rady č. 82/1994 Z. z. o štátnych hmotných rezervách, ktorý prerokúvame v druhom čítaní. (Rokovanie o v ládnom návrhu zákona, ktorým sa mení a dopĺňa zákon Národnej rady Slovenskej republiky č. 82/1994 Z. z. o štátnych hmotných rezervách v znení neskorších predpisov.) Návrh za vládu uvedie pán minister Ľubomír Vážny.
Hrnčiar, Andrej, podpredseda NR SR (2019-05-21):
Vyhlasujem všeobecnú rozpravu za skončenú. Chce niekto zaujať stanovisko? Nie je tomu tak. Prerušujem rokovanie o tomto bode programu. Budeme pokračovať prvým čítaním o návrhu poslancov Národnej rady Slovenskej republiky Evy Smolíkovej, Jaroslava Pašku a Tibora Bernaťáka na vydanie zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov . Návrh zákona je pod tlačou 1476, návrh na jeho pridelenie na prerokovanie výborom je v rozhodnutí č. 1564. Dávam slovo poslankyni Eve Smolíkovej, aby návrh zákona uviedla.
Hrušovský, Pavol, podpredseda NR SR (2010-12-09):
Nie procedurálny, len na vysvetlenie, pán poslanec Poliačik postupoval, kolegyne, kolegovia, správne. Podľa § 24 ods. 4 ktorýkoľvek z poslancov môže presunúť rokovanie o jednotlivých bodoch programu. On nenavrhoval zaradiť alebo vypustiť z rokovania Národnej rady, takže jeho procedurálny návrh bol formulovaný v zmysle zákona o rokovacom poriadku. (Potlesk.)
Suja, Miroslav, poslanec NR SR (2021-06-17):
Môžem? Ďakujem, pán predsedajúci, za slovo. Ja by som chcel poprosiť predsedu parlamentu, či by nebolo vhodné zvolať grémium a prejsť si vyjadrenie Igora Matoviča na adresu ministerky Kolíkovej o jej podvodnom konaní a že verí, že dohodila 30-miliónový kšeft v prospech svojho spoločníka. A takto by sme predišli cirkusu s jej odvolávaním, že by sme si to prešli na grémiu, kde by sme ju vyzvali, radšej nech odstúpi, lebo stratila dôveru jej vlastnej predsedníčky, stratila dôveru predsedu OĽANO, stratila dôveru časti koalície a, samozrejme, stratila dôveru celej opozície. Možno by sme to urýchlili...
Kiššová, Jana, poslankyňa NR SR (2014-11-26):
Ďakujem pekne. Rovnako ja som pri tomto návrhu chcela hlasovať za a som sa zdržala omylom.
Danko, Andrej, podpredseda NR SR (2024-02-15):
Ďakujem. Dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Náhlikovi.
Sopko, Miroslav, poslanec NR SR (2019-04-03):
Vážený pán predsedajúci, ctené pani poslankyne, vážení páni poslanci, dovoľte mi v krátkosti v úvodnom slove predstaviť predmetný návrh zákona. Jeho hlavným účelom je zakázanie používania elektronických zariadení, čiže najmä mobilných telefónov či tabletov deťmi a žiakmi v školách počas vyučovania. Zákaz nemá ale platiť absolútne. Sú dovolené výnimky uvedené priamo v návrhu zákona. Dôvodom na uzákonenie zákazu používania elektronických prostriedkov deťmi a žiakmi počas výchovy a vzdelávania v školách a školských zariadeniach je skutočnosť, že najmä mobilné telefóny doslova ovládli životy mnohých ľudí, ktorých najrizikovejšou skupinou sú práve deti a žiaci. Mnohí z nich prepadli doslova nutkavému neustálemu, neustálej kontrole obsahu mobilných telefónov, o ktorej sa potom zmienim viacej v rozprave, z čoho môžu vzniknúť rôzne druhy závislostí. Takéto správanie možno badať aj na väčšine obyvateľstva nielen na Slovensku, ale aj v zahraničí. Čo je však obzvlášť alarmujúce? Elektronické zariadenia pripútavajú k sebe práve čoraz mladších ľudí, ktorí si už pomaly nevedia bez nich život ani len predstaviť. To vedie k čoraz väčšej izolácii jednotlivcov od spoločnosti a v prípade používania elektronických prostriedkov deťmi a žiakmi počas vyučovania v škole, pokiaľ nejde o učebné pomôcky, ktoré sú v školách, aj k mareniu výchovného a vzdelávacieho procesu. To všetko má negatívne dopady na osobnostný vývoj človeka, obzvlášť ak ide o dieťa alebo žiaka. Návrh zákona má pozitívne sociálne vplyvy najmä v oblasti sociálnej exklúzie. Návrh zákona nemá vplyv na rozpočet verejnej správy, ani na podnikateľské prostredie. Viac k predmetnému návrhu zákona poviem v rozprave, do ktorej sa hlásim týmto ako prvý. Ďakujem za pozornosť.
Zmajkovičová, Renáta, podpredsedníčka NR SR (2012-12-13):
Pani poslankyňa Žitňanská Lucia.
Jurinová, Erika, podpredsedníčka NR SR (2014-11-26):
Pani poslankyňa Mezenská.
P. Paška, predseda NR SR: (2008-11-06):
(Hlasovanie.) 128 prítomných, 105 za, 1 proti, 22 sa zdržalo. Máte súhlas, pán spravodajca.
Laurenčík Milan, podpredseda NR SR (2021-05-06):
Prezentujme sa a hlasujme o pridelení návrhu výborom, určení gestorského výboru, ako aj lehoty na jeho prerokovanie. (Hlasovanie.) Prítomných 119, za 119. Konštatujem, že tento návrh sme schválili. Pokračujeme hlasovaním o bode 40 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 657/2004 Z. z. o tepelnej energetike (tlač 519). Spravodajcom je člen výboru pre hospodárske záležitosti pán poslanec Peter Vons. Prosím ho, aby uviedol hlasovanie. Pán poslanec Vons. (Krátka pauza.) Pán poslanec, tlač 519. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov , tlač 519.)
Ľ. Vážny, minister dopravy, pôšt a telekomunikácií SR: (2008-12-04):
Telekomunikačný úrad Slovenskej republiky je orgán štátnej správy s celoslovenskou pôsobnosťou pre oblasť elektronických komunikácií, ktorý ako regulačný orgán zabezpečuje reguláciu trhu elektronických komunikácií, medzinárodné vzťahy v tejto oblasti. Spolupracuje s Ministerstvom dopravy, pôšt a telekomunikácií Slovenskej republiky a ostatnými orgánmi súvisiacimi s vecnou kompetenciou úradu. Dôvody na odvolanie predsedu Telekomunikačného úradu Slovenskej republiky boli podrobne prerokované na rokovaní vlády Slovenskej republiky dňa 26. novembra 2008 a spočívajú v neplnení cieľov a úloh Telekomunikačného úradu Slovenskej republiky vymedzených zákonom č. 610/2003 Z. z. o elektronických komunikáciách v znení neskorších predpisov a to najmä: - v postupe Telekomunikačného úradu Slovenskej republiky v rozpore s uzneseniami vlády Slovenskej republiky a neakceptovaní technickej komisie skupiny pre digitálne vysielanie, - v nevyhlásení konania na verejnoprávny tretí multiplex, - v neriešení otázky ceny pre vysielateľov za vysielanie digitálneho vysielania, - v nedostatku garancie realizácie multiplexu zo strany víťaza výberového konania na udelenie terestriálnych prevádzkových povolení, ktorými sa prideľujú frekvencie v ekonomicky viazaných frekvenčných vyhradeniach na vyhotovenie prvého a druhého terestriálneho multiplexu na území Slovenskej republiky, - v nevyžadovaní zmluvného vzťahu medzi vysielateľom a budúcim prevádzkovateľom, - v neakceptovaní stratégie v oblasti kompresie, - v nesúlade hodnotiacich kritérií vo výzve na predkladanie ponúk so zákonom č. 220/2007 Z. z. o digitálnom vysielaní programových služieb a poskytovaní iných obsahových služieb prostredníctvom digitálneho prenosu a o zmene a doplnení niektorých zákonov v znení neskorších predpisov. Následkom týchto pochybení bolo okresným súdom vydané predbežné opatrenie, ktoré bráni v ďalšom postupe vo výberovom konaní. Dôsledkom neplnenia si úloh vyplývajúcich zo zákona môže dôjsť k zdržaniu samotného procesu prechodu na digitálne vysielanie a najmä k nesplneniu si medzinárodných záväzkov, ktorými je Slovenská republika viazaná. Skončil som, pán podpredseda, ďakujem za pozornosť.
Figeľ, Ján, podpredseda NR SR (2012-12-18):
S ďalšou faktickou pán Anton Martvoň.
Pellegrini, Peter, podpredseda vlády SR pre investície a informatizáciu (2017-05-19):
Ďakujem veľmi pekne, pán podpredseda. Vážené panie poslankyne, vážení poslanci, vážení členovia vlády, dovoľte mi, aby som z poverenia predsedu vlády a podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomný je dnes minister školstva, vedy, výskumu a športu pán Peter Plavčan, ktorý je na zahraničnej služobnej ceste, zastupuje ho minister dopravy a výstavby pán minister Érsek. Podpredsedníčku vlády a ministerku spravodlivosti Luciu Žitňanskú v rámci jej neprítomnosti nezastupuje nik, nakoľko nie sú na ňu otázky. Neprítomný je aj minister zdravotníctva Tomáš Drucker, ktorý má neodkladné pracovné povinnosti, ale nie sú naňho žiadne otázky. Minister hospodárstva Peter Žiga takisto neprítomný, ale bez otázok na dnešnej hodine otázok. A pani ministerka pôdohospodárstva, rozvoja vidieka Gabriela Matečná, ako aj pán minister obrany Gajdoš, pretože nie sú na nich žiadne otázky a majú svoje pracovné povinnosti. Ďakujem pekne.
Kalivoda, Peter, poslanec NR SR (2024-10-29):
Ďakujem pekne, pán predsedajúci. Pani kolegyňa, vy ste v tom vašom príhovore, teda ja to tak vnímam, zamotali viacero vecí naraz. No, vy ako odborníčka na životné prostredie iste viete, že lesy majú viacero funkcií, nielen, nielen tú, ako majú rezervácie, rekreačnú, majú aj hospodársku funkciu a ja si neviem predstaviť, že by ste nejakému lesníkovi povedali, že v hospodárskom lese má tolerovať lykožrúta. Je to úplný nezmysel. Hospodárske lesy, pre hospodárske lesy je lykožrút jasným škodcom, ktorý pácha mnohomiliónové škody, a ak si spomeniete len na to, čo sa dialo aj v Čiernom Balogu, v okolí, kde viem, že pán minister riešil aj trestným oznámením túto situáciu, myslím si, že úplne oprávnene, pretože tam bola, tam bola v plnej miere zanedbaná, zanedbaná táto, táto ochranná funkcia štátu v týchto lesoch. Viem pochopiť, ak hovoríte o monokultúrach, to je problém, sucho, samozrejme, je problém, to treba riešiť, a viem si predstaviť v nejakom veľmi obmedzenom mieste rezervácie, kde by ste teda nechali, veď boli také pokusy nejaké, les, pokiaľ je to izolovaný, izolovaná časť, sa vysporiadať, vysporiadať s týmto problémom sám, ale v hospodárskych lesoch lykožrút určite nemá čo robiť. To je naozaj fakt a to musíte uznať aj vy.
Laurenčík, Milan, podpredseda NR SR (2022-02-22):
Pán poslanec Milan Potocký s faktickou poznámkou.
Pellegrini, Peter, predseda NR SR (2015-03-18):
Pán poslanec Poliačik.
P. Hrušovský, predseda NR SR: (2003-11-06):
(Hlasovanie) 125 prítomných, 77 za návrh, 25 proti, 23 sa zdržalo. Konštatujem, že Národná rada Slovenskej republiky návrh zákona č. 414/2002 a č. 274/1993 Z. z. schválila . Poprosím teraz pani poslankyňu Demeterovú, aby ako spoločná spravodajkyňa Výboru Národnej rady pre sociálne veci a bývanie uvádzala hlasovanie k prerokúvanému vládnemu návrhu zákona o Štátnom fonde rozvoja bývania. Nech sa páči, pani poslankyňa Demeterová. M. Demeterová, poslankyňa: Vážený pán predseda, v rozprave odznel jeden pozmeňujúci návrh pána poslanca Vážneho. Najskôr vás prosím, aby ste dali hlasovať o bodoch zo spoločnej správy, v ktorej gestorský výbor v bode 1 až 18 odporúča schváliť ich. Chcela by som však upozorniť na jednu nezrovnalosť, ktorá mi ako spravodajkyni bola oznámená až po odznení rozpravy, že bod 14 a 15 tejto spoločnej správy, to sú dve legislatívnotechnické pripomienky Národnej rady, sú v rozpore. Ja by som navrhovala taký postup, že by som potom v treťom čítaní túto námietku uplatnila.
Ľ. Martinák, poslanec: (2009-02-05):
Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel zaradil ho v súlade s § 72 ods. 2 rokovacieho poriadku na rokovanie dnešnej 32. schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky relevantné informácie. Osobitná časť dôvodovej správy obsahuje odôvodnenie jednotlivých ustanovení. Problematika poslaneckého návrhu nie je upravená v práve Európskych spoločenstiev a ani v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. b) rokovacieho poriadku na tom, že nebude pokračovať v rokovaní o návrhu zákona, čo odôvodním v rozprave. V prípade, že Národná rada Slovenskej republiky sa uznesie v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní, potom v súlade s rozhodnutím predsedu Národnej rady Slovenskej republiky zo 14. januára 2009 č. 902 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu a Výbor Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby určené výbory predmetný poslanecký návrh zákona prerokovali do 8. apríla 2009 a gestorský výbor do 14. apríla 2009. Pán predsedajúci, skončil som, otvorte, prosím, rozpravu, do ktorej sa hlásim ako prvý.
E. Vestenický, poslanec: (2010-02-09):
A, pán Slafkovský, mám k vám takú malú prosbu. Prosím vás, buďte taký láskavý, choďte hlbšie do textu, prečítajte si ho, pozrite sa na súvislosti a určite pochopíte viac. Pán Berényi, vo veci Gruzínska, Osetska, Abcházska a celej tejto časti, prosím vás, odkazujem vás, aby som nemusel robiť ďalšiu prednášku na pána francúzskeho prezidenta Sarkozyho v podstate hneď druhý týždeň po tom konflikte, ako sa začal. Bolo hodnotené takmer všetko, čo potrebujete vedieť, dokonca aj viac. Ďakujem.
Číž, Miroslav, poslanec NR SR (2013-06-05):
Hovorím pánovi kolegovi o tom, v akom kontexte odznieva jeho vystúpenie, pán kolega. Len chcem v tejto súvislosti teda aj vám povedať, že myslím si, že správa štátu vyžaduje jednu elementárnu vec, aspoň elementárne intelektuálne predpoklady pre zvládanie tých zložitých procesov, ktorými sa máme zaoberať. My sme zrkadlom spoločnosti a máme v primeraných štruktúrach, v primeranom spôsobe myslenia zvládať veľmi zložité a komplikované veci. Korupcia je fenomén, ktorý sprevádza štát, možno ak trvá 6-tisíc rokov, tak 6-tisíc, ak 8-tisíc rokov, tak 8-tisíc rokov, podľa jednotlivého historika. Máme k dispozícii dneska celý rad nástrojov, ako sa zvláda v iných štátoch, môžme komparovať, môžme hľadať riešenia u nás. Vyprávať o tom, že Fico má pravdepodobne meniť sudcov, má vymeniť a nahradiť vyšetrovateľov a podobne, je hrubá neznalosť elementárnych mechanizmov správy štátu... (Prerušenie vystúpenia časomerom.)
B. Bugár, podpredseda NR SR: (2003-04-23):
(Hlasovanie.) Prítomných 85 poslancov, za návrh 45 poslancov, zdržalo sa 38 poslancov, 2 nehlasovali. Konštatujem, že Národná rada sa rozhodla, že tento návrh zákona prerokuje v druhom čítaní.
Kremský, Peter, poslanec NR SR (2020-04-07):
Dobrý deň, ďakujem za slovo. Pán poslanec Kamenický, pán exminister financií, ja chcem len na faktoch zdokumentovať, v akom úžasnom stave ste nechali štátne financie a ako váš zvýšený bankový odvod zachránil túto krajinu pred koronavírusom. V minulom roku 2019 schodok štátneho rozpočtu narástol o 86 % na 2,2 mld. eur. Plán zmenený bol 2 mld., čiže ani ten ste nedodržali. V skvelých ekonomických rokoch, keď príjmy z daní rástli niekedy aj dvojciferne medziročne, ste nedokázali sa dostať ani na vyrovnané rozpočtové hospodárenie. Vy ste boli sám predkladateľom zákona, ktorý zruinoval dôchodkový systém, pretože ste zaviedli strop odchodu do dôchodku. A po tomto všetkom hovoriť, že vy ste zachránili štátne financie, aby zvládli koronavírus, tak myslím si, že je veľmi neférové, a asi to môže naozaj uveriť iba ekonomický analfabet.
Blanár, Juraj, podpredseda NR SR (2023-03-30):
Ďakujem. Pán poslanec Čepček.
Číž, Miroslav, podpredseda NR SR (2015-05-07):
Pán poslanec Osuský.
Pellegrini, Peter, predseda NR SR (2015-09-29):
Ďakujem pekne. Teraz vystúpi v rozprave druhý písomne prihlásený, pán poslanec Mikloško. Potom dám možnosť prihlásiť sa do rozpravy ústne. Nech sa páči, pán poslanec Mikloško, máte slovo.
Klus, Martin, podpredseda NR SR (2019-11-27):
Prezentujme sa a hlasujme. (Hlasovanie.) Prítomných 141, za 75, proti 4, zdržali sa 58, nehlasovali 4. Konštatujem, že tento bod sme schválili.
Bugár, Béla, podpredseda NR SR (2016-11-22):
Teraz otváram možnosť sa prihlásiť ústne do rozpravy. Pýtam sa, kto sa hlási? Ako jediný pán poslanec Dostál. Končím možnosť sa prihlásiť ústne do rozpravy. A, pán poslanec, máte slovo.
Sulík, Richard, predseda NR SR (2011-06-30):
Prosím, hlasujte teraz. (Hlasovanie.) Prítomných 145 poslancov, hlasovalo 79 za, 5 proti, 61 sa zdržalo. Národná rada pridelila návrh tohto zákona výborom, určila gestorský výbor a príslušné lehoty. To boli všetky hlasovania. A dovoľte mi ešte jeden oznam. Dnes sa mali uskutočniť aj tri voľby, tak ako sú schválené v programe 20. schôdze. Chcem vás informovať, že Ústavný súd uznesením, tak ako bolo známe, pozastavil účinnosť niektorých ustanovení novely rokovacieho poriadku, ktoré bolo aj uverejnené v Zbierke zákonov. Včera sa Ústavný súd znovu zaoberal svojím uznesením z 15. júna tohto roku o pozastavení účinnosti niektorých ustanovení nášho rokovacieho poriadku a konštatoval, že pominuli dôvody, pre ktoré bolo prijaté, a zrušil svoje uznesenie. Na základe uvedeného navrhujem odložiť konanie volieb do uverejnenia tohto nového uznesenia v Zbierke zákonov tak, aby sme mohli vykonať voľby podľa platného a účinného rokovacieho poriadku. Predpokladám, je všeobecný súhlas s týmto? Ďakujem pekne. Pán poslanec Madej.
P. Paška, predseda NR SR: (2010-03-03):
(Hlasovanie.) 133 prítomných, 81 za, 51 sa zdržalo, 1 nehlasoval. Návrh sme schválili. Sme v treťom čítaní . Otváram rozpravu. Pýtam sa, či má záujem niekto vystúpiť. Pani poslankyňa Gibalová, Slafkovský do rozpravy? Nie. To je omyl. Vyhlasujem rozpravu za skončenú, budeme hlasovať, pán spravodajca.
Raši, Richard, poslanec NR SR (2011-09-14):
Ďakujem pekne za slovo. Vážený pán predseda Národnej rady, hovorili ste o tom, že sa snažíte zavádzať čo najviac najväčšiu transparentnosť rozhodovania, aj keď to niekedy nie je ľahké. Ale možno by ste napríklad pri dnešnom schvaľovaní zdravotníckeho zákona potrebovali aj iné vysvetlenie, čo sa v ňom dialo, ako vám zrejme poskytol váš expert na zdravotníctvo. Pretože dnes sa v zákone o lieku zo zákona vyňali veci, ako doteraz bolo v zákone, že celý proces kategorizácie liekov musí byť v súlade so zákonom o správnom konaní, to zo zákona vypadlo. A po druhé v zákone bolo, že je možnosť verejného prístupu na zasadnutia Kategorizačnej komisie a to dnes zo zákona vypadlo. Takže keď hovoríme o transparentnosti, tak by som poprosil, aby sme urobili, aby ste urobili aj v zákonoch, ktoré do parlamentu predkladáte. Je jasné, že nemôžte fyzicky zachytiť všetky zákony, ktoré v parlamente idú, a zvlášť také špecifické, ako sú naše zdravotnícke. Ale keď vypadávajú zo zákonov prvky, ktoré umožňujú prístup na kategorizáciu liekov alebo využiť správny poriadok, tak to o transparentnosti určite nie je. Ďakujem pekne. (Potlesk.)
Simon, Zsolt, minister pôdohospodárstva a rozvoja vidieka SR (2011-09-07):
Ďakujem. Vážený pán predsedajúci, vážené panie poslankyne, vážení páni poslanci, predkladám vládny návrh novely zákona č. 145/1995 Z. z. o správnych poplatkoch v znení neskorších predpisov, o rastlinolekárskej starostlivosti. Cieľom návrhu zákona je implementácia nariadenia Európskeho parlamentu a Rady 1107/2009 o uvádzaní prípravkov na ochranu rastlín na trh a transpozícia smernice Európskeho parlamentu a Rady 2009/128/ES, ktorou sa ustanovuje rámec pre činnosť Spoločenstva na dosiahnutie trvalo udržateľného používania pesticídov a zabezpečenie súladu slovenského právneho poriadku aj s ďalším predpismi Európskej únie v oblasti strojových zariadení na aplikáciu prípravkov na ochranu rastlín a v oblasti súvisiacej štatistiky. Návrh zákona ďalej ustanovuje postup autorizácie prípravkov na ochranu rastlín, ich uvádzanie na trh a používanie bezpečné pre zdravie ľudí a životné prostredie v poľnohospodárskej a lesníckej praxi. Zákon pre farmárov zjednodušuje prístup prípravkov na ochranu rastlín a podnikateľské prostredie, odbremeňuje od zvýšenej administratívnej záťaže a tým pádom aj zlacňuje ich vstupy v oblasti chemických prípravkov. Vzhľadom na uvedené dovoľujem si vás požiadať o prerokovanie navrhovaného zákona a jeho podporu do druhého čítania. Ďakujem.
Šimko, Jozef, poslanec NR SR (2022-06-15):
... sa za slovo „podľa“ vkladajú slová „§ 149 ods. 1 písm. a)... (Prerušenie vystúpenia predsedajúcim.)
Kollár, Boris, predseda NR SR (2023-03-28):
Ďalšia faktická, pán poslanec Suja.
Šuteková, Miriam, poslankyňa NR SR (2021-11-02):
Ďalej bol v rozprave podaný pozmeňujúci a doplňujúci návrh poslancov Miloša Svrčeka a Milana Vetráka, kde boli vyňaté na samostatné hlasovanie body 11 a 12 tohto pozmeňujúceho návrhu. Pán predsedajúci, dajte, prosím, hlasovať najskôr o bodoch 11 a 12 tohto pozmeňujúceho návrhu, pričom problematiku týchto bodov iným spôsobom rieši dnes podaný návrh pána poslanca Petra Kremského.
M. Hort, podpredseda NR SR: (2008-03-26):
Prajem všetkým príjemnú dobrú noc a dovidenia zajtra ráno. (Prerušenie rokovania o 19.00 hodine.)
Laššáková, Jana, podpredsedníčka NR SR (2014-10-17):
Nech sa páči, pani poslankyňa Mezenská.
P. Paška, predseda NR SR: (2008-04-01):
(Hlasovanie.) 135 prítomných, 115 bolo za, 13 proti, 6 sa zdržalo, 1 nehlasoval. Tieto návrhy pani poslankyne Laššákovej sme schválili.
A. Belousovová, podpredsedníčka NR SR: (2009-06-25):
Posledný bol písomne prihlásený pán poslanec Frešo. Nech sa páči, pán poslanec.
Kollár, Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 147 poslancov, za 106, proti 1, zdržalo sa 37, 3 nehlasovali. Uvedený návrh sme schválili.
Svrček, Miloš, poslanec NR SR (2023-02-01):
Ako o ďalšom budeme hlasovať o mojom pozmeňujúcom návrhu.
Pellegrini, Peter, predseda NR SR (2015-11-26):
Prezentujme sa a hlasujme o pozmeňujúcich návrhoch pána poslanca Želiezku. (Hlasovanie.) Prítomných 136 poslancov, za hlasovalo 104 poslancov, proti bol 1, zdržalo sa 29 poslancov, nehlasovali 2 poslanci. Pán poslanec, na chvíľku vás preruším, pretože chcem na balkóne privítať pani podpredsedníčku Skupiny priateľstva Rady federácie Federálneho zhromaždenia Ruskej federácie so Slovenskou republikou, pani senátorku Elenu Alexejevnu Perminovú aj s kolegami. Vitajte. (Potlesk.) Nech sa páči.
V. Veteška, podpredseda NR SR: (2005-09-27):
návrh na zmenu v zložení Stálej delegácie Národnej rady Slovenskej republiky do Euro-stredomorského Parlamentného zhromaždenia . Návrh uznesenia vám bol rozdaný ako tlač č. 1294. Teraz žiadam predsedu výboru pre ľudské práva, národnosti a postavenie žien poslanca Lászlóa Nagya, aby návrh uviedol. Pán poslanec, máte slovo.
Paška, Pavol, predseda NR SR (2014-03-20):
Hlasujeme. (Hlasovanie.) 139 prítomných, 80 za, 1 proti, 58 sa zdržalo. Návrh sme schválili. Sme v treťom čítaní . Otváram rozpravu. Nemám prihlášku do rozpravy. Vyhlasujem rozpravu za skončenú.
Bagačka, Michal, poslanec NR SR (2015-01-28):
Ďakujem. Pán predseda, dajte hlasovať o zákone ako celku v znení schválených pripomienok so stanoviskom gestorského výboru schváliť.
Kuffa, Štefan, poslanec NR SR (2012-10-23):
Ďakujem za slovo. No, kolegovia by mohli skončiť s takou slovnou prestrelkou, ale naozaj, pán kolega Mikloško ako tu predostrel tieto veci, v jednoduchosti je krása. Aj tuná tie dve percentá, čím máš viac detí, tým viac môžeš ako prispievať dvomi percentami na svojich rodičov. Pán minister, možnože je to také na zamyslenie. Ja si viem aj predstaviť tie odvody aj vôbec sociálny systém a odvodov, že by bol naozaj prepracovaný, a deti, ktoré by priamo participovali na dôchodkoch svojich rodičov. Takže myšlienka je to ako veľmi dobrá. Naozaj dopad tohto zákona, obávam sa, že naozaj bude mať negatívne dopady aj na normálne rodiny, normálne rodiny, početné rodiny a mnohých seniorov, kde v podstate sa zhoršia ešte ich životné podmienky. Ďakujem pekne.
Petrák, Ľubomír, poslanec NR SR (2020-04-23):
Pán predsedajúci, ja by som chcel apelovať na vás ako na vedúceho tejto schôdze, ale aj na ostatných vedúcich, nerozumiem dôvodu, prečo je vyhlásená pätnásťminútová prestávka. Za 15 minút by v zásade polovica faktických poznámok mohla odznieť a takto tu absolútne zbytočne strácame čas všetci. Poprosím vás, že keby sme vedeli zefektívniť rokovanie tejto schôdze, ale aj všetkých ďalších.
Kollár, Boris, predseda NR SR (2021-12-03):
Vážené pani poslankyne, páni poslanci, poslednýkrát sa pýtam, či každý využil svoje právo hlasovať. Ak áno, vyhlasujem hlasovanie za skončené. Prosím overovateľov, aby sa ujali svojej funkcie. A teraz vyhlasujem prestávku. (Prestávka. Spracúvanie výsledkov verejného hlasovania.)
Podmanický, Ján, poslanec NR SR (2021-09-29):
Ďakujem za slovo. Vážený pán poslanec, vážený pán poslanec, chcem vás poprosiť, aby ste apelovali na ministrov vlády Slovenskej republiky, aby prestali s týmto zneužívaním rokovacieho poriadku na dodatočné dopĺňanie zákonov. Ak nemajú zákon dobre pripravený, nech ho nedávajú do parlamentu. Veď ja viem, že sa stane, že niekedy pri nejakej diskusii ešte niečo vznikne, ale tu sa to stáva pravidlom. Tu sa to stáva pravidlom, že koalícia si takýmto a inými spôsobmi otvárajú zákony, zľava-sprava, zhora-zdola. Rokovanie parlamentu, rokovanie parlamentu skáče z jedného bodu k desiatemu, z desiateho bodu k tretiemu, z tretieho k dvadsiatemu... (Prerušenie vystúpenia predsedajúcim.)
V. Veteška, podpredseda NR SR: (2005-06-22):
Budeme pokračovať druhým čítaním o vládnom návrhu zákona o orgánoch štátnej správy vo veciach drogových prekurzorov a o zmene a doplnení niektorých zákonov . Vládny návrh ste dostali pred prvým čítaním ako tlač 1098, spoločná správa tlač 1098a. Prosím podpredsedu vlády a ministra financií pána Mikloša, aby uviedol vládny návrh zákona.
Laššáková, Jana, podpredsedníčka NR SR (2014-10-14):
Na vystúpenie pána poslanca pán poslanec Hraško s faktickou poznámkou. Končím možnosť prihlásiť sa s faktickými poznámkami. Nech sa páči, pán poslanec.
Hrnčiar, Andrej, podpredseda NR SR (2016-10-27):
Aha, super.
P. Hrušovský, predseda NR SR: (2004-09-22):
Prosím teraz pána poslanca Hajduka, aby z poverenia výboru Národnú radu informoval o výsledku prerokúvania návrhu vo výboroch, ktorým bol pridelený, a o výsledku a odporúčaní gestorského výboru. Nech sa páči, pán poslanec. A. Hajduk, poslanec: Ďakujem pekne za slovo. Vážený pán predseda, vážené panie poslankyne, páni poslanci, Národná rada Slovenskej republiky uznesením pridelila návrh skupiny poslancov Národnej rady na vydanie zákona o navrátení vlastníctva k niektorému nehnuteľnému majetku cirkvám a náboženským spoločnostiam (tlač 729) na prerokovanie týmto výborom: ústavnoprávnemu výboru, Výboru Národnej rady pre pôdohospodárstvo, Výboru Národnej rady pre financie, rozpočet a menu a Výboru Národnej rady pre vzdelanie, vedu, šport a mládež, kultúru a médiá. Za gestorský výbor určila Výbor Národnej rady pre pôdohospodárstvo. Výbory prerokovali predmetný návrh skupiny poslancov v lehote určenej uznesením Národnej rady Slovenskej republiky. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanoviská k predmetnému návrhu skupiny poslancov. Výbory Národnej rady, ktorým bol návrh skupiny poslancov pridelený, zaujali k nemu nasledovné stanoviská. Ústavnoprávny výbor Národnej rady neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Výbor Národnej rady pre pôdohospodárstvo s návrhom skupiny poslancov súhlasil a odporučil ho Národnej rade schváliť s pripomienkami. Výbor Národnej rady pre financie, rozpočet a menu uznesením s návrhom skupiny poslancov súhlasil a odporučil ho Národnej rade Slovenskej republiky schváliť s pripomienkami. Výbor Národnej rady pre vzdelanie, vedu, šport a mládež, kultúru a médiá neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Gestorský výbor o návrhoch výborov Národnej rady Slovenskej republiky, ktoré sú uvedené v spoločnej správe, odporúča hlasovať takto, vás chcem informovať, že na laviciach máte nové znenie spoločnej správy, ktoré bolo vyvolané len technickými nedostatkami pri prepise spoločnej správy: o bodoch spoločnej správy 1, 3, 4, 8, 9, 11, 12, 13, 14, 15, 16, 18 a 19 spoločne s návrhom gestorského výboru schváliť ich, o bode spoločnej správy 6 osobitne s návrhom gestorského výboru schváliť ho a o bodoch spoločnej správy 2, 5, 7, 10, 17 a 20 spoločne s návrhom gestorského výboru neschváliť ich. Pán predseda, skončil som, prosím, otvorte rozpravu.
Laššáková, Jana, podpredsedníčka NR SR (2014-12-04):
Na vystúpenie pána poslanca s faktickými poznámkami dvaja páni poslanci, pán poslanec Galko a pán poslanec Chren. Končím možnosť prihlásiť sa s faktickými poznámkami. Nech sa páči, pán poslanec Galko.
Laurenčík, Milan, podpredseda NR SR (2021-11-24):
Ďakujem. Na vaše vystúpenie neboli faktické poznámky. Teraz dávam slovo pani poslankyni Lucii Drábikovej, nech sa páči.
B. Bugár, podpredseda NR SR: (2002-12-12):
(Hlasovanie.) Prítomných je 136 poslancov, za návrh 130, zdržali sa 5, nehlasoval 1. Konštatujem, že sme schválili uznesenie Národnej rady k zaradeniu (potlesk) a platovým náležitostiam predsedu Poštového úradu. Pán poslanec Brocka, procedurálny návrh počas hlasovania, ťažko sa podávajú, ale nech sa páči.
Matovič, Igor, poslanec NR SR (2024-02-27):
Porozprávaj, čo si tu hovoril. Poslancovi Národnej rady si hovoril.
Müllerová, Emília, poslankyňa NR SR (2015-09-24):
Vážený pán predseda, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Baláž, Vladimír, poslanec NR SR (2024-09-10):
Ďakujem. Ja len, aby sme nerozbíjali otvorené dvere, však na výbore sme to povedali jasne. Neskončil sa teda predčasne ten, táto debata o tomto, ako to povedal pán kolega Dvořák, ale skončila normálne. Štátny tajomník povedal, že sa pripravuje taký zákon, ktorý celý, celý takto bude, ako ste vy tu teraz žiadali, pripravený do ďalšej, na ďalšiu našu reakciu. No a ešte neviem, či pani ministerka bude na to reagovať, alebo nie, takisto pán štátny tajomník Slobodník dal komentár ministerstva zdravotníctva k konope siatej a jej účinnosti a tak ďalej, pretože tie dáta nie sú úplne jasné. Takže tým chcem iba povedať, že celá debata bola, alebo celá problematika bola podrobne rozobratá na výbore a zaujaté stanovisko. Ďakujem.
Richter, Ján, poslanec NR SR (2023-05-03):
Ďakujem pekne. Ďakujem pekne za slovo. Vážený pán predseda, vážené panie poslankyne, páni poslanci, spoločná správa obsahuje dva pozmeňujúce návrhy. V rozprave nevystúpil nikto a nebol podaný ani žiaden pozmeňovací návrh. Pán predsedajúci, dajte, prosím, hlasovať spoločne o bodoch 1 a 2 zo spoločnej správy s odporúčaním gestorského výboru schváliť.
Zmajkovičová, Renáta, podpredsedníčka NR SR (2013-05-14):
Ďakujem. Pán poslanec Osuský bol jediným prihláseným písomne do rozpravy. Otváram teraz ústnu rozpravu. Pýtam sa, kto sa chce prihlásiť do rozpravy ústne. Pán poslanec Hlina. Uzatváram možnosť prihlásiť sa do rozpravy ústne. Nech sa páči, pán poslanec.
P. Paška, predseda NR SR: (2009-06-30):
Tento návrh sme schválili.
Kotleba, Marian, poslanec NR SR (2022-02-25):
Pán poslanec Kéry, ja si s vami dovolím absolútne nesúhlasiť ohľadom hodnotenia Mikuláša Dzurindu. To ste ma trochu aj prekvapili, pretože boli to práve vlády Mikuláša Dzurindu, ktoré sa podieľali na rozširovaní hegemónie Severoatlantickej aliancie po Európe aj po celom svete. Boli to práve vlády Mikuláša Dzurindu, pán poslanec Kéry, ktoré sú dnes symbolom straty národnej a štátnej suverenity Slovenskej republiky. A práve vďaka politikom, ako bol Mikuláš Dzurinda, NATO vytvára a vytváralo a vytvára teda obrovské napätie po celom svete, ktorého dôsledkom je aj smutné dianie na Ukrajine. Takže v dôsledku toho, čo sa dnes na Ukrajine deje, naozaj hodnotiť Dzurindu akokoľvek a z ktoréhokoľvek pohľadu pozitívne je absolútne prehnané, pretože tento človek si ne... nemá právo na to, aby, o to viac v súčasnej situácii, bol pozitívne hodnotený.
Laurenčík, Milan, podpredseda NR SR (2021-11-24):
Ďakujem, pán poslanec. Prosím, aby ste zaujal miesto pre spravodajcov. Ja teraz otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nie, vyhlasujem všeobecnú rozpravu za skončenú. Predpokladám, keď rozprava neprebehla, tak ani pán navrhovateľ, ani pán spravodajca nebudú mať záverečné slovo, preto prerušujem rokovanie o tomto bode programu. Ďakujem vám obom. A my budeme pokračovať, nasleduje druhé čítanie o vládnom návrhu zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 703, spoločná správa výborov má tlač 703a. Pán minister, nech sa páči, odôvodnite nám aj tento vládny návrh zákona.